# Bunyol (gastronomia)

### De Viquipèdia

Un bunyol és una massa de pasta (generalment feta d'aigua, rent i farina de forment amb, possiblement, algun altre ingredient), fregida en oli. La forma del bunyol és, generalment, redona amb un forat al mig o un clot fondo que no li arriba a atravessar, encara que qualsevol forma relativament semblant també es pot considerar un bunyol.

N'hi ha de dolços i de salats.

## [edita] Bunyols al País Valencià

Els bunyols al País Valencià es poden fer salats, de bacallà i d'altres peixos, encara que hui dia, hi són més comuns els dolços, que es fan només amb la farina i espolsimats amb sucre una vegada trets de la paella. Generalment s'acompanyen amb xocolata, sent un menjar de carrer molt comú a l'hivern i a la primavera, quan la temperatura encara és fresca, com ara per a Falles. També es consumeixen com a desdejuni o en berenars de xiquets. El bunyols de carabassa es fan de manera similar als anteriors, però afegint carabassa a la pasta de farina. Els bunyols de Quaresma, també coneguts per bunyols de vent (a imitació del nom en castellà), es fan (a més de la farina, l'aigua i el rent) amb una miquiua de sal, ous i empolsimats de sucre.

## [edita] Bunyols a les Illes Balears

Els bunyols també són un menjar tradicional en festes tradicionals de les Illes Balears. Se li poden afegir ous a la pasta o patata (o ambdues coses). També se'n fan (a més dels ingredients anteriors) amb saïm o oli. Finalment també s'empolsimen de sucre.

## [edita] Bunyols a Catalunya

També són molt populars i es poden fer d'ingredients diversos (incloent-hi, per exemple, la ceba o els cigrons), i cal destacar la tradició a l'Empordà és de fer bunyols (coneguts per brunyols) per al Dijous sant. Duen farina, ous, llevat i substàncies aromàtiques.

## [edita] Bunyols a altres territoris

En no ser un producte molt elaborat, els bunyols són freqüents en altres territoris (la Península Ibèrica i Amèrica Llatina, encara que a Castella i, especialment, a Madrid, els bunyols dolços són pràcticament inexistents (exceptuant els bunyols per Quaresma, coneguts amb el nom de "Buñuelos de viento". La resta de l'any són predominants els xurros, fets de manera similar, però aquests tenen forma llarguera.

Els xurros també estan desplaçant als bunyols en la tradició d'algunes festes valencians, com ara les Falles, on era tradicional menjar bunyols amb xocolate i cada dia és més freqüent veure paradetes amb xurros i bunyols, o només xurros.

## [edita] Enllaços externs

- Receptes de bunyols de vent i de brunyols de l'Empordà
- Diverses receptes de bunyols, a l'estil valencià

Obtingut de "http://ca.wikipedia.org../../../b/u/n/Bunyol_%28gastronomia%29.html"

Categoria: Dolços

##### Views

- Article
- Discussió
- Revisió actual

##### Cerca

##### En altres llengües

- Español
- English